CELEX: 32019D0081
Language: fi
Date: 2019-01-17 00:00:00
Title: Komission täytäntöönpanopäätös (EU) 2019/81, annettu 17 päivänä tammikuuta 2019, eläinten terveyttä koskevista toimenpiteistä lumpy skin -taudin torjumiseksi eräissä jäsenvaltioissa annetun täytäntöönpanopäätöksen (EU) 2016/2008 liitteen I muuttamisesta (tiedoksiannettu numerolla C(2019) 102) (ETA:n kannalta merkityksellinen teksti.)

21.1.2019   
               
               
                  FI
               
               
                  Euroopan unionin virallinen lehti
               
               
                  L 18/43
               
            
         KOMISSION TÄYTÄNTÖÖNPANOPÄÄTÖS (EU) 2019/81,
         annettu 17 päivänä tammikuuta 2019,
         eläinten terveyttä koskevista toimenpiteistä lumpy skin -taudin torjumiseksi eräissä jäsenvaltioissa annetun täytäntöönpanopäätöksen (EU) 2016/2008 liitteen I muuttamisesta
         
            
               (tiedoksiannettu numerolla C(2019) 102)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
         ottaa huomioon eläinlääkärintarkastuksista unionin sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
         ottaa huomion yhteisön yleisistä toimenpiteistä tiettyjen eläintautien torjumiseksi sekä swine vesicular -tautiin liittyvistä erityistoimenpiteistä 17 päivänä joulukuuta 1992 annetun neuvoston direktiivin 92/119/ETY (3) ja erityisesti sen 14 artiklan 2 kohdan, 19 artiklan 1 kohdan a alakohdan, 19 artiklan 3 kohdan a alakohdan sekä 19 artiklan 4 ja 6 kohdan,
         ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (4) ja erityisesti sen 4 artiklan 3 kohdan,
         sekä katsoo seuraavaa:
         
                     (1)
                  
                  
                     Direktiivissä 92/119/ETY vahvistetaan yleiset torjuntatoimenpiteet, jotka on toteutettava tiettyjen eläintautien, kuten lumpy skin -taudin, puhjetessa. Kyseisiin toimenpiteisiin kuuluvat suoja- ja valvontavyöhykkeiden perustaminen saastuneen tilan ympärille sekä hätärokotukset, joilla täydennetään muita torjuntatoimenpiteitä lumpy skin -taudin puhjetessa.
                  
               
                     (2)
                  
                  
                     Komission täytäntöönpanopäätöksessä (EU) 2016/2008 (5) säädetään eläinten terveyttä koskevista toimenpiteistä lumpy skin -taudin torjumiseksi jäsenvaltioissa tai niiden osissa, jotka on mainittu sen liitteessä I, mukaan lukien lumpy skin -tautia vastaan toteutettavia, jäsenvaltioiden komissiolle hyväksyttäviksi esittämiä rokotusohjelmia koskevat vähimmäisvaatimukset. Täytäntöönpanopäätöksen (EU) 2016/2008 mukaan ilmaisulla ’tartuntavyöhykkeet’ tarkoitetaan sen liitteessä I olevan II osan luettelossa mainittua jäsenvaltion alueen osaa, johon sisältyy se alue, jolla lumpy skin -taudin esiintyminen vahvistettiin, ja kaikki direktiivin 92/119/ETY mukaisesti muodostetut suoja- ja valvontavyöhykkeet, ja jolla voidaan rokottaa lumpy skin -tautia vastaan sen jälkeen, kun rokotusohjelmat on hyväksytty. Lisäksi sen mukaan ilmaisulla ’taudista vapaat vyöhykkeet, joilla suoritetaan rokotuksia’ tarkoitetaan mainitussa liitteessä olevan I osan luettelossa mainittua jäsenvaltion alueen osaa, johon sisältyvät tartuntavyöhykkeiden ulkopuoliset alueet, joilla rokotetaan lumpy skin -tautia vastaan sen jälkeen, kun rokotusohjelmat on hyväksytty.
                  
               
                     (3)
                  
                  
                     Lumpy skin -taudin esiintyminen vahvistettiin Kreikassa ensimmäisen kerran elokuussa 2015. Vuonna 2016 lumpy skin -taudin tapauksia oli Bulgariassa, Kreikassa ilmeni uusia tapauksia ja tautitapauksia oli myös useissa EU:n ulkopuolisissa naapurimaissa. Vuonna 2017 lumpy skin -tautia esiintyi vähäisemmässä määrin Kaakkois-Euroopassa, Albaniassa tauti kuitenkin uusiutui laajamittaisesti, kun taas Kreikassa ja entisessä Jugoslavian tasavallassa Makedoniassa esiintyi satunnaisia uusia taudinpurkauksia.
                  
               
                     (4)
                  
                  
                     Lumpy skin -taudin epidemiologinen tilanne on parantunut vuonna 2018, eikä lumpy skin -taudin tapauksia ole ilmoitettu yhdessäkään jäsenvaltiossa eikä naapurissa sijaitsevissa Kaakkois-Euroopan kolmansissa maissa, Turkkia lukuun ottamatta.
                  
               
                     (5)
                  
                  
                     Lumpy skin -taudin vastatoimena taudista kärsineet jäsenvaltiot eli Kreikka ja Bulgaria samoin kuin taudista kärsineet EU:n ulkopuoliset naapurimaat toteuttivat elävien nautaeläinten ja vankeudessa pidettyjen luonnonvaraisten märehtijöiden laajamittaisia rokotusohjelmia. Myös Kroatia, jossa lumpy skin -tautia ei ole tähän mennessä esiintynyt, toteutti vuosina 2016 ja 2017 laajamittaisen lumpy skin -taudin vastaisen rokotusohjelman ennalta ehkäisevänä toimena naapureinaan olevien jäsenvaltioiden ja kolmansien maiden epidemiologisen tilanteen vuoksi. Komissio hyväksyi lumpy skin -taudin vastaiset rokotusohjelmat Kreikassa, Bulgariassa ja Kroatiassa komission täytäntöönpanopäätöksellä (EU) 2016/2009 (6).
                  
               
                     (6)
                  
                  
                     Sen jälkeen, kun lumpy skin -tautia esiintyi ensimmäisen kerran Manner-Euroopassa, Euroopan elintarviketurvallisuusviranomainen, jäljempänä ’EFSA’, antoi 29 päivänä heinäkuuta 2016 (7) lumpy skin -tautia koskevaa kiireellistä ohjeistusta ja laati kolme raporttia eli 27 päivänä maaliskuuta 2017 (8) hyväksytyn ”Lumpy skin disease: I. Data collection and analysis”, 29 päivänä tammikuuta 2018 (9) hyväksytyn ”Lumpy skin disease II. Data collection and analysis” ja 28 päivänä syyskuuta 2018 (10) hyväksytyn ”Lumpy skin disease: scientiﬁc and technical assistance on control and surveillance activities”. Kaikki nämä tieteelliset arvioinnit viittaavat siihen, että lumpy skin -taudin vastaisilla laajamittaisilla rokotuskampanjoilla saadaan – asianmukaisesti toteutettuina – tauti hallintaan estämällä uusien taudinpurkausten esiintyminen.
                  
               
                     (7)
                  
                  
                     Lumpy skin -taudin laajamittaisia rokotuksia jatkettiin vuonna 2018 kaikissa jäsenvaltioissa ja naapurissa sijaitsevissa Kaakkois-Euroopan kolmansissa maissa, joissa on esiintynyt lumpy skin -tautia.
                  
               
                     (8)
                  
                  
                     Kroatia lopetti lumpy skin -taudin vastaiset rokotukset vuoden 2018 alusta ottaen huomioon taudin suotuisan epidemiologisen tilanteen kyseisessä jäsenvaltiossa ja naapureina olevissa kolmansissa maissa. Sen sijaan Kroatia alkoi toteuttaa komission hyväksymää lumpy skin -taudin valvontaohjelmaa. Kyseiseen ohjelmaan kuuluu kliinistä, virologista ja serologista valvontaa, jossa painotetaan suuren riskin alueita, jotka sijaitsevat lähellä jäsenvaltioita ja naapureina olevia kolmansia maita, joissa on ilmoitettu lumpy skin -taudin purkauksista viime vuosina.
                  
               
                     (9)
                  
                  
                     Maaeläinten terveyttä koskevan Maailman eläintautijärjestön (OIE) säännöstön 11.9.4 artiklan mukaisesti taudista vapaa asema voidaan palauttaa – kun on kyse lumpy skin -taudista vapaassa maassa tai vapaalla vyöhykkeellä toteutetuista ehkäisevistä rokotuksista, joilla reagoidaan uhkaan ilman, että yhtään lumpy skin -taudin tapausta olisi esiintynyt – kahdeksan kuukauden kuluttua viimeisestä rokotuksesta, kun on toteutettu kliinistä, virologista ja serologista valvontaa kyseisen säännöstön 11.9.15 artiklan mukaisesti.
                  
               
                     (10)
                  
                  
                     Kroatian komissiolle 13 päivänä lokakuuta 2018 toimittaman raportin mukaan kliinisen, virologisen ja serologisen valvonnan tulokset osoittavat, ettei lumpy skin -taudin esiintymisestä sen alueella ole näyttöä. Kroatia täyttää näin ollen kaikki lumpy skin -taudista vapaata asemaa koskevat OIE:n asettamat vaatimukset, koska lumpy skin -taudin tapauksia ei ole esiintynyt ja koska viimeisimmästä lumpy skin -taudin vastaisesta rokotuksesta on kulunut yli kahdeksan kuukautta. Tämän vuoksi on aiheellista poistaa lumpy skin -taudin vastaisia rokotuksia koskevat rajoitukset kyseisessä jäsenvaltiossa.
                  
               
                     (11)
                  
                  
                     Kroatiaa koskeva kohta olisi näin ollen poistettava täytäntöönpanopäätöksen (EU) 2016/2008 liitteessä I olevasta sellaisten jäsenvaltioiden luettelosta, joilla on ”taudista vapaita vyöhykkeitä, joilla suoritetaan rokotuksia”.
                  
               
                     (12)
                  
                  
                     Sen vuoksi täytäntöönpanopäätöksen (EU) 2016/2008 liitettä I olisi muutettava.
                  
               
                     (13)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan täytäntöönpanopäätöksen (EU) 2016/2008 liite I tämän päätöksen liitteellä.
         
         
            2 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 17 päivänä tammikuuta 2019.
            
               
                  Komission puolesta
               
               Vytenis ANDRIUKAITIS
               
                  Komission jäsen
               
            
         
         
            (1)  EYVL L 395, 30.12.1989, s. 13.
         
            (2)  EYVL L 224, 18.8.1990, s. 29.
         
            (3)  EYVL L 62, 15.3.1993, s. 69.
         
            (4)  EYVL L 18, 23.1.2003, s. 11.
         
            (5)  Komission täytäntöönpanopäätös (EU) 2016/2008, annettu 15 päivänä marraskuuta 2016, eläinten terveyttä koskevista toimenpiteistä lumpy skin -taudin torjumiseksi eräissä jäsenvaltioissa (EUVL L 310, 17.11.2016, s. 51).
         
            (6)  Komission täytäntöönpanopäätös (EU) 2016/2009, annettu 15 päivänä marraskuuta 2016, jäsenvaltioiden esittämien lumpy skin -tautia vastaan toteutettavien rokotusohjelmien hyväksymisestä (EUVL L 310, 17.11.2016, s. 66).
         
            (7)  EFSA Journal 2016;14(8):4573.
         
            (8)  EFSA Journal 2017;15(4):4773.
         
            (9)  EFSA Journal 2018;16(2):5176.
         
            (10)  EFSA Journal 2018;16(10):5452.
      
      
         
            LIITE
            
               
                  
                     ”LIITE I
                     I OSA
                     ”Taudista vapaat vyöhykkeet, joilla suoritetaan rokotuksia”
                     1.   Bulgaria
                     
                     
                              
                                 A.
                              
                              
                                 Seuraavat maakunnat Bulgariassa:
                                 
                                             —
                                          
                                          
                                             Burgasin maakunta
                                          
                                       
                                             —
                                          
                                          
                                             Varnan maakunta
                                          
                                       
                                             —
                                          
                                          
                                             Dobrichin maakunta
                                          
                                       
                                             —
                                          
                                          
                                             Razgradin maakunta
                                          
                                       
                                             —
                                          
                                          
                                             Silistran maakunta
                                          
                                       
                                             —
                                          
                                          
                                             Rusen maakunta
                                          
                                       
                                             —
                                          
                                          
                                             Plevenin maakunta
                                          
                                       
                           
                              
                                 B.
                              
                              
                                 Seuraavat kunnat Bulgariassa:
                                 
                                             —
                                          
                                          
                                             Opakan, Popovon ja Antonovon kunnat Targovishten maakunnassa.
                                          
                                       
                                             —
                                          
                                          
                                             Shumenin, Kaspichanin, Novi Pazarin, Nikola Kozlevon, Kaolinovon, Venetsin ja Hitrinon kunnat Shumenin maakunnassa.
                                          
                                       
                                             —
                                          
                                          
                                             Svishtovin, Polski Trambeshin ja Strazhitsan kunnat Veliko Tarnovon maakunnassa.
                                          
                                       
                           2.   Kreikka
                     
                     Seuraavat alueet Kreikassa:
                     
                                 —
                              
                              
                                 Jooniansaarten alue lukuun ottamatta Korfun alueellista yksikköä
                              
                           
                                 —
                              
                              
                                 Pohjoisen Egeanmeren alue lukuun ottamatta Limnosin alueellista yksikköä
                              
                           
                                 —
                              
                              
                                 Eteläisen Egeanmeren alue
                              
                           
                                 —
                              
                              
                                 Kreetan alue
                              
                           II OSA
                     ”Tartuntavyöhykkeet”
                     1.   Kreikka
                     
                     
                              
                                 A.
                              
                              
                                 Seuraavat alueet Kreikassa:
                                 
                                             —
                                          
                                          
                                             Attikan alue
                                          
                                       
                                             —
                                          
                                          
                                             Keski-Kreikan alue
                                          
                                       
                                             —
                                          
                                          
                                             Keski-Makedonian alue
                                          
                                       
                                             —
                                          
                                          
                                             Itä-Makedonian ja Traakian alue
                                          
                                       
                                             —
                                          
                                          
                                             Epeiroksen alue
                                          
                                       
                                             —
                                          
                                          
                                             Peloponnesoksen alue
                                          
                                       
                                             —
                                          
                                          
                                             Thessalian alue
                                          
                                       
                                             —
                                          
                                          
                                             Länsi-Kreikan alue
                                          
                                       
                                             —
                                          
                                          
                                             Länsi-Makedonian alue
                                          
                                       
                           
                              
                                 B.
                              
                              
                                 Seuraavat alueelliset yksiköt Kreikassa:
                                 
                                             —
                                          
                                          
                                             Limnosin alueellinen yksikkö
                                          
                                       
                                             —
                                          
                                          
                                             Korfun alueellinen yksikkö
                                          
                                       
                           2.   Bulgaria
                     
                     Bulgarian koko alue lukuun ottamatta I osassa mainittuja alueita.
                  
               ”